Princíp: Sentinelova lymfatická uzlina je prvá spádová uzlina, ktorá prijíma lymfatickú drenáž priamo z tumoru. Cieľom tejto metódy je určiť počet a lokalizáciu týchto uzlín. Následne sa vykoná operácia a ich histológizácia. Ak sentinelova lymfatická uzlina neobsahuje metastatické bunky, ďalšie LU v povodí ich nemajú tiež. Vyšetrenie sa využíva hlavne pri malígnom melanóme a karcinóme prsníka. Využíva sa aj pri karcinóme kŕčka maternice. Sentinelova lymfatická uzlina sa preukazuje peroperačne pomocou špeciálnej sondy, preto na prevedenie tohto vyšetrenia je podmienkou vlastníctvo tejto sondy pri operácii. Indikácia: detekcia sentinelovej uzliny peroperačne Príprava pacienta: žiadna, v prípade, že pacient bude operovaný v ten deň, tak nalačno Trvanie vyšetrenia: cca 2,5 hod. Prvá fáza vyšetrenia sa robí ihneď po aplikácii rádiofarmaka a druhá fáza značenia sa realizuje po cca 2 hodinách, pacient tento čas nemusí tráviť na pracovisku nukleárnej medicíny. Rádiofarmakum: 99mTc – koloid Spôsob aplikácie: intradermálne, periareolárne Metodika vyšetrenia: Rádiofarmakum sa aplikuje pacientovi v leže intrakutánne niekoľkými vpichmi do okolia jazvy pri malígnom melanóme, alebo periareolárne – pri tumore prsníka. Snímanie sa zahajuje ihneď po aplikácii dynamickou nahrávkou na oblasť spádových uzlín za účelom zobrazenia lymfatickej drenáže. Trvá to cca 15 minút. Za 2 hodiny po aplikácii sa zobrazujú neskoré statické nahrávky v rôznych projekciách. Po lokalizácii sentinelovej uzliny sa označí toto miesto na pokožku pacienta v 2 projekciách. Táto časť vyšetrenia trvá cca 15 minút. Operácia sa realizuje obvykle na nasledujúci deň pomocou gamasondy, ktorá na základe impulzov a zvukového signálu určí ložisko zvýšenej kumulácie rádiofarmaka.